
Mål
Kurset omfatter grenseområdet mellom bedriftsøkonomi, strategi og verdibasert ledelse og tar for seg systemforståelse og modellbygging med sikte på å kvantifisere beslutningsmodeller og sammenhenger mellom utvalgte variable.

Undervisningsform
Kurset vil dels være basert på en blanding av selvstudium og forelesninger. Tidlig i semesteret vil det bli arrangert workshops, som er obligatorisk, for at studentene skal få et nødvendig grunnlag innen simuleringsmetodikk. Videre vil studentene bli engasjert med gruppevise, obligatoriske oppgaveløsninger, hovedsaklig knyttet opp mot bruk av simuleringsmetodikken, og studentpresentasjoner i utvalgte emner, hvor det er obligatorisk oppmøte. 

Vurdering

Forutsetning for å gå opp til eksamen:

I løpet av semesteret gjennomføres det obligatoriske innleveringer, som må være bestått. Besvarelsene leveres i gruppe på maks 2 studenter.

Tidspunkt for innlevering kunngjøres ved studiestart.

Avsluttende eksamen:

Individuell skriftlig eksamen på 4 timer. 

Hjelpemidler: Ingen 
Emneoversikt 
Metodedel: Dynamisk modelleringsspråk (Powersim)

Balansert målstyring

Dynamisk målstyring basert på systemdynamikk med årsaks- og virkningssammenhenger og feedback-looper

Verdibasert ledelse og verdibaserte måltall 

Intellektuell kapital

Strategisk økonomistyring

Pensumlitteratur 
Warren, Kim (2002): Competitive Strategy Dynamics. Chichester, Wiley, 2002.

Sterman, John D. (2000): Business Dynamics : systems thinking and modeling for a complex  
       world. Boston, Irwin McGraw-Hill, kap. 1 & 21

Diverse supplerende artikler. Utvalgte deler av nettbaserte opplegg for selvstudium. Plan blir gitt ved semesterstart. 

